
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΗΡΑΚΛΗΣ ΚΑΛΛΙΣΘΕΝΗΣ» 
και κύρωση του οργανισμού αυτού. 1 

ΑΠΟΦΑΣΕΙΣ 

Αναπροσαρμογή κλίμακας δαπάνης εκτίμησης Σώμα¬ 
τος Ορκωτών Εκτιμητών. 2 

Έγκριση υπερωριακής εργασίας απογευματινών 

ωρών μονίμου προσωπικού του ΥΠΕΧΩΔΕ. 3 

Αύξηση αριθμού ημερών εκτός έδρας υπαλλήλου του 
ΚΕΝΤΡΟΥ ΕΛΕΓΧΟΥ ΠΙΣΤΟΠΟΙΗΣΗΣ ΠΟΛΛΑ¬ 
ΠΛΑΣΙΑΣΤΙΚΟΥ ΥΛΙΚΟΥ ΚΑΙ ΕΛΕΓΧΟΥ ΛΙΠΑΣΜΑ¬ 
ΤΩΝ Οηβών. 4 

Παραίτηση της ΑΈ. ΓΕΩΟΕΡΜ ΣΙΔΗΡΟΚΑΣΤΡΟΥ από 
το δικαίωμα εκμίσθωσης για έρευνα και εκμετάλ¬ 
λευση Γεωθερμικού Πεδίου χαμηλής ενθαλπίας σε 
δύο περιοχές του Σιδηροκάστρου Ν. Σερρών. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΗΡΑΚΛΗΣ ΚΑΛΛΙΣΘΕΝΗΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 1779/19.6.2001 πράξη της Συμβολαιογράφου 
Καστοριάς, Στέργιου Τεζιά, όπως τροποποιήθηκε με τις 
αριθμ. 1869/3.9.2001 και 2008/23.11.2001 πράξειςτου ίδι¬ 
ου συμβ/φου με τις οποίες ο Ηρακλής Γεωργίου Καλλι¬ 
σθένης σύστησε κοινωφελές ίδρυμα με την επωνυμία 
«ΙΔΡΥΜΑ ΗΡΑΚΛΗΣ ΚΑΛΛΙΣΘΕΝΗΣ» και με έδρα την πό¬ 
λη της Καστοριάς. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 17.12.2001 γνωμοδότηση του Συμβουλίου 
Εθνικών Κληρ/των. 

4. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 1485 Β'). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομίας 
και Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΗΡΑΚΛΗΣ ΚΑΛΛΙΣΘΕΝΗΣ», η 
οποία έγινε από τον Ηρακλή Γεωργ. Καλλισθένη με την 
1779/19.6.2001 πράξη του συμβολαιογράφου Καστοριάς 
Στέργιου Τεζιά, όπως τροποποιήθηκε με τις 1869/ 
3.9.2001 και 2008/23.11.2001 πράξεις του ιδίου 
συμβ/φου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων και Πολιτισμού και διέπεται από τις δια¬ 
τάξεις των ανωτέρω συστατικών του πράξεων, του παρα¬ 
κάτω οργανισμού, του α.ν.2039/1939 και των διαταγμά¬ 
των που εκδόθηκαν ή θα εκδοθούν, σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΗΡΑΚΛΗΣ ΚΑΛΛΙΣΘΕΝΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΗΡΑΚΛΗΣ ΚΑΛΛΙΣΘΕΝΗΣ» που συστήθηκε από τον Ηρα¬ 
κλή Γεωργ. Καλλισθένη μετηναριθ. 1779/19.6.2001 πρά¬ 
ξη του συμβολαιογράφου Καστοριάς Στέργιου Τεζιά, 
όπως τροποποιήθηκε με τις αριθ. 1869/3.9.2001 και 
2008/23.11.2001 πράξεις του ιδίου συμβολαιογράφου, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις των ανωτέρω συστατικών πράξεων, του 
παρόντος οργανισμού, του α.ν. 2039/1939, όπως κάθε 

φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Καστοριάς. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος, την έδρα και το έτος έγκρισης της σύστασής 
του και στο μέσον αυτής θα απεικονίζεται η Εκκλησία 
Κουμπελίδικη της πόλης της Καστοριάς. 

Άρθρο 2 
Σκοπός 

Σκοποί του ιδρύματος είναι: 1) Η χορήγηση κατ’ έτος 
υποτροφιών, σε αποφοίτους των Λυκείων του Ν. Καστο¬ 
ριάς, που έχουν εισαχθεί στα Ανώτατα Εκπαιδευτικά 
Ιδρύματα της χώρας. Το ίδρυμα δύναται σε εξαιρετικές 
περιπτώσεις, να χορηγεί υποτροφίες σε πρόσωπα, στα 
οποία συντρέχουν οι προϋποθέσεις που αναφέρονται στο 
άρθρο 9 του παρόντος οργανισμού, και συνεχίζουν μετα¬ 
πτυχιακές σπουδές σε Ελληνικό Πανεπιστήμιο. 

2) Η διοργάνωση ετήσιων διαγωνισμών, εκθέσεων, εκ¬ 
δηλώσεων και πολιτιστικών δράσεων, που θα εξυπηρε¬ 
τούν και προάγουν τις τοπικές, πνευματικές, πολιτιστικές 
και περιβαλλοντικές ανάγκες, όπως κάθε φορά θα απο¬ 
φασίζει το Διοικ. Συμβούλιο. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 
α) Το ποσόν των οκτακόσιων χιλιάδων (800.000) δολλα- 
ρίων Η.Π.Α., ή το ισόποσο σε ΕΥΡΩ, με τον όρο του ανα¬ 
παλλοτρίωτου και 

β) ένα νεοκλασικό διατηρητέο κτίριο που βρίσκεται 
στην Καστοριά και στη γωνία των οδών Β. Κων/νου 3 και 
15ης Μεραρχίας επί οικοπέδου εμβαδού 416 μ2, αποτε- 
λούμενο από υπόγειο, ισόγειο και πρώτο όροφο, επιφά¬ 
νειας καθένας 114,24 μ2, το οποίο αγόρασε ο ιδρυτής με 
το αριθμ. 1830/26.7.2001 προσύμφωνο του ιδίου ως άνω 
συμβ/φου και το οποίο θα μεταβιβάσει στο ίδρυμα, κατά 
πλήρη κυριότητα, νομή και κατοχή, αμέσως μετά τη σύ¬ 
στασή του. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

α) Εκάστοτε Μητροπολίτη Καστοριάς, ως Πρόεδρο 

β) Ηρακλή Γεωργ. Καλλισθένη, ως Αντιπρόεδρο 

γ) Ιωάννη Ανδρέα Δεληγιάννη 

δ) Αναστάσιο Θεμ. Καρβουνίδη 

ε) Βασίλειο Λουκά Κωνσταντίνου 

στ) Ανδρέα Γεωργ. Παπαναούμ και 

ζ) Ιωάννη Χριστοδούλου Τσαμίση 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γραμματέα και τον 
Ταμία. 


3. Σε περίπτωση οριστικής αδυναμίας του ιδρυτή - αντι¬ 
προέδρου τη θέση του καταλαμβάνει μέλος της οικογέ¬ 
νειας του, ήτοι συγγενής εξ αίματος. 

4. Σε περίπτωση παραίτησης του Προέδρου, τη θέση 
του καταλαμβάνει αυτοδίκαια ο ιδρυτής ή ο διάδοχος του, 
μέχρι την πλήρωση της θέσης. Σε περίπτωση που εκλεί- 
ψει ο ιδρυτής ή ο διάδοχός του και δεν πληρωθεί η θέση 
του Προέδρου από προσωρινό ή οριστικό αντικαταστάτη 
του παραιτηθέντος Μητροπολίτη Καστοριάς, γίνονται 
εκλογές για την ανάδειξη του Προέδρου. Στην πρώτη ψη¬ 
φοφορία απαιτείται καθολική αποδοχή των μελών (πέντε 
ψήφοι). Σε περίπτωση κωλύματος γίνεται μετά από δέκα 
(10) ημέρες επαναληπτική εκλογή με σχετική ψηφοφορία 
των παρόντων, που πρέπει να είναι περισσότερα από τα 
απάντα. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, εκτός από την περίπτωση της παρ. 3 του παρόντος 
άρθρου η κενή θέση συμπληρώνεται με απόφαση των 
υπολοίπων μελών, από πρόσωπα που κατάγονται και κα¬ 
τοικούν στο Ν. Καστοριάς, σύμφωνα με τα οριζόμενα 
στην παρ. 4 του ιδίου άρθρου, διαδικασία, τις διατάξεις 
των συστατικών πράξεων και του άρθρου 99 του 
α.ν.2039/1939. 

6. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή τρία 
(3) απότα μέλη του, με γραπτή αίτησή τουςπροςτον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

9. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του α.ν. 2039/1939 

και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 βασιλικού διατάγματος (ΦΕΚ 552, τ. 
Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμ¬ 
βουλίου τουλάχιστον τρεις (3) ημέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 


Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
α.ν.2039/1939, έχοντας την ευχέρεια να παρακρατεί από 
αυτά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του Αντιπροέδρου. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος, του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Βασικές προϋποθέσεις χορήγησης υποτροφιών εί¬ 
ναι: 

α) Οι υπότροφοι να είναι απόφοιτοι Λυκείων του Ν.Κα¬ 
στοριάς και να έχουν εισαχθεί στα Ανώτατα Εκπαιδευτικά 
Ιδρύματα της χώρας ή να συνεχίζουν μεταπτυχιακές 
σπουδές σε Ελληνικό Πανεπιστήμιο. 

β) Η επίδοση τους τόσον κατά την εισαγωγή τους σε Πα¬ 
νεπιστημιακή Σχολή, όσον και κατά τη διάρκεια των σπου¬ 
δών τους και 

γ) Η κοινωνική, οικογενειακή και οικονομική κατάστασή 
τους. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις των συστατι¬ 
κών πράξεων του ιδρύματος, του παρόντος οργανισμού, 
του α.ν.2039/1939 και του από 18-8-1941 Καν. Δ/τος (ΦΕΚ 
286 Α'). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις των συστατικών 
πράξεων του ιδρύματος, του άρθρου 54 του α.ν. 
2039/1939 και του άρθρου 28 του από 18.8.1941 σχετικού 
Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26 και 27 του 
από 18.8.1941 Καν.Δ/τος (ΦΕΚ286Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις των συστατικών πράξεων του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού π.δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν. 2039/1939 και του από 20.12.1939 σχετικού βασι¬ 
λικού διατάγματος (ΦΕΚ552, τ. Α'). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνταιτα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 κανονιστικού διατάγματος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 


για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο οργανισμός του ιδρύματος μπορεί να τροποποιηθεί ή 
να συμπληρωθεί με προεδρικό διάταγμα, σύμφωνα με τις 
διατάξεις των άρθρων 98 του α.ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην I.Μητρόπο¬ 
λη Καστοριάς, ως κεφάλαιο αυτ/λούς διαχ/σης για την εκ¬ 
πλήρωση των ιδίων σκοπών. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομίας και Οι¬ 
κονομικών αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 4 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΠ.ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 
-♦- 

ΑΠΟΦΑΣΕΙΣ 

Αριθ. 1032117/709/0001 (2) 

Αναπροσαρμογή κλίμακας δαπάνης εκτίμησης Σώματος 

Ορκωτών Εκτιμητών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις. 

α) Του άρθρου 15 Ν.820/1978 «Περίλήψεως μέτρων δια 
την περιστολήν της φοροδιαφυγής....» (Φ.Ε.Κ. 174/Α') 
όπως ισχύει. 

β) Του άρθρου 11 του Π.Δ.279/1979 «Περίτρόπου διοι- 
κήσεως και λειτουργίας του Σώματος Ορκωτών Εκτιμη¬ 
τών» (ΦΕΚ81/Α'), όπωςτροποποιήθηκεμετο άρθρο 1 του 
Π.Δ/τος 140/1990 «Τροποποίηση και συμπλήρωση διατά¬ 
ξεων λειτουργίας του Σώματος Ορκωτών Εκτιμητών» 
(ΦΕΚ55/Α'). 

γ) Του άρθρου 2 της αρ. πρωτ. 1105021/2923/0001/- 
2.10.1989 απόφασης του Υπουργού Οικονομικών «Ρύθμι¬ 
ση λειτουργικών θεμάτων Σώματος Ορκωτών Εκτιμητών» 
(ΦΕΚ 738/Β73.10.1989), που κυρώθηκε με το άρθρο 51 
του νόμου 1882/1990 «Μέτρα για την περιστολή της φο¬ 
ροδιαφυγής ...» (ΦΕΚ43/Α'). 

δ) Της 1053922/788/0001/16.5.1997 κοινής υπουργικής 
απόφασης των Υπουργών Οικονομικών και Δικαιοσύνης 
«Ορισμός του κατωτέρου ποσού δαπάνης εκτίμησης» 
(ΦΕΚ436/Β'). 

ε) Του άρθρου 27 του Ν.2081/1992 (ΦΕΚ 154/Α"), με το 
οποίο προστέθηκε νέο άρθρο 29Α στο Ν.1558/1985, 
όπως το α' εδάφιο της παρ. 2 προστεθέντος άρθρου αντι- 
καταστάθηκε με τις διατάξεις του άρθρου 1 παρ.2α του 
Ν.2469/1997 (ΦΕΚ38/Α'). 

στ) Του άρθρου 2 του Ν.2515/1997 «Άσκηση επαγγέλ¬ 
ματος Λογιστή Φοροτεχνικού, Σώματος Ορκωτών Εκτιμη¬ 
τών (Σ.Ο.Ε.) και άλλες διατάξεις» (ΦΕΚ 154/Α"). 

ζ) Τις διατάξεις της παραγράφου 3 του άρθρου 22 του 
Ν.2753/99 (ΦΕΚ 249/Α") περί «Απλοποιήσεων και Ελα¬ 
φρύνσεων στη φορολογία εισοδήματος και άλλων διατά¬ 
ξεων». 

2. Την 1100383/1330/Α0006/2001 απόφαση του Πρω¬ 
θυπουργού καιτου Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στουςΥφυπουργούς 
Οικονομικών» (ΦΕΚ571/Β'). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Σώματος Ορκωτών Εκτιμητών και του Κρατι¬ 
κού Προϋπολογισμού, ούτε επιβαρύνεται ο δείκτης τιμών 
καταναλωτή. 

4. Το Φ.203/26/1640, Αριθ.Σχεδ.274 με ημερομηνία 5-4- 
2002 έγγραφο του Σ.Ο.Ε., αποφασίζουμε: 

1. Η δαπάνη εκτίμησης καθορίζεται ως ποσοστό της 
αξίας που προσδιορίζεται με την έκθεση εκτίμησης του 
Σώματος Ορκωτών Εκτιμητών ως εξής: 

α) Για αξία αντικειμένου μέχρι 60.000 ευρώ ποσοστό 
6,00 %ο, μη δυνάμενο να είναι κατώτερο των 350 ευρώ. 

β) Για αξία αντικειμένου μέχρι 120.000 ευρώ και για το 
υπέρ τα 60.000 ευρώ, ποσό, ποσοστό 4,00 %ο. 

γ) Για αξία αντικειμένου μέχρι 180.000 ευρώ και για 
υπέρ τα 120.000 ευρώ ποσό, ποσοστό 3,00 %ο. 

δ) Γ ια αξία αντικειμένου μέχρι 300.000 ευρώ και για το 
υπέρ τα 180.000 ευρώ ποσό, ποσοστό 2,00 %ο. 

ε) Για αξία αντικειμένου μέχρι 1.200.000 ευρώ και για το 
υπέρ τα 300.000 ευρώ ποσό, ποσοστό 1,50 %ο. 

στ) Γ ια αξία αντικειμένου μέχρι 2.000.000 ευρώ και για 
το υπέρ τα 1 200 000 ευρώ ποσό, ποσοστό 1,25 %ο. 

ζ) Για αξία αντικειμένου μέχρι 3.500.000 ευρώ και για το 
υπέρ τα 2.000.000 ευρώ ποσό, ποσοστό 1,10 %>, 
η) Για αξία αντικειμένου μέχρι 5.300.000 ευρώ και για το 
υπέρ τα 3.500.000 ευρώ ποσό, ποσοστό 1,00 %ο. 

θ) Για αξία αντικειμένου μέχρι 15.000.000 ευρώ και για 
το υπέρ το 5.300.000 ευρώ ποσό, ποσοστό 0,90 %ο. 

ι) Γ ια αξία αντικειμένου μέχρι 30.000.000 ευρώ και γιατο 
υπέρ τα 15.000.000 ευρώ ποσό, ποσοστό 0,85 %ο. 

ια) Για αξία αντικειμένου μέχρι 120.000.000 ευρώ και για 
το υπέρ ία 30.000.000 ευρώ ποσό, ποσοστό 0,80 %ο. 

ιβ) Για αξία αντικειμένου άνω των 120.000.000 ευρώ ο 
συντελεστής, γιατο υπέρ τα 12.000.000 ευρώ ποσό, στα¬ 
θεροποιείται στο ποσοστό 0,75 %ο, 

2. Με απόφαση του Εποπτικού Συμβουλίου του Σώμα¬ 
τος Ορκωτών Εκτιμητών είναι δυνατόν να γίνει έκπτωση 
της δαπάνης εκτιμήσεως μέχρι 20%. Για αντικείμενο εκτι- 
μήσεως άνω των 120.000.000 ευρώ και για την άνω του 
ποσού αυτού αξία, δύναται να καθορίζεται από το Ε. Σ. 
του Σώματος Ορκωτών Εκτιμητών ειδική έκπτωση δαπά¬ 
νης εκτίμησης, ανάλογα με την δυσκολία και την πολυ- 
πλοκότητατης εκτίμησης. 

Ακόμη, σε περιπτώσεις εκθέσεων εκτιμήσεως οι οποίες 
συντάσσονται σε συνοπτική μορφή ή σε περίπτωση πολ¬ 
λαπλών εκθέσεων εκτιμήσεως του ιδίου πελάτου ή γενικά 
σε κάθε περίπτωση που τούτο κριθεί σκόπιμο από το Ε.Σ., 


είναι δυνατόν να ορισθεί ειδική δαπάνη εκτιμήσεως με έκ¬ 
πτωση πέραν αυτής που ορίζεται από την παρούσα πα¬ 
ράγραφο. Ειδική αμοιβή μπορεί να καθορισθεί από το 
Ε.Σ.του Σ.Ο.Ε. και σε περίπτωση συνεργασίας του Σ.Ο.Ε. 
με άλλον εκτιμητικό φορέα. 

3. Ειδικά για εκτιμήσεις διαμερισμάτων δικαιούχων του 
ΟΕΚ, η ελάχιστη δαπάνη εκτίμησης ανέρχεται στα 290 ευ¬ 
ρώ. 

4. Προκειμένου περί εκτιμήσεως αξίας μη εισηγμένων 
στο Χρηματιστήριο μετοχών τα πιο πάνω ποσά προσαυ¬ 
ξάνονται κατά 50%. 

5. Όλες οι ανωτέρω δαπάνες εκτίμησης επιβαρύνονται 
με Φ.Π.Α. 18%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΑΠΟΣΤΟΛΟΣ ΦΩΤΙΑΔΗΣ ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 2/36756/0022 (3) 

Έγκριση υπερωριακής εργασίας απογευματινών ωρών 
μονίμου προσωπικού του ΥΠΕΧΩΔΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν.2081/92 και αντικατα- 
στάθηκαν με το άρθρο 1 του Ν.2469/97 (ΦΕΚ38Α). 

2. Τις διατάξεις του άρθρου 15 του Ν.2592/98 (ΦΕΚ 
57/Α/18.3.98) «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις». 

3. Την ανάγκη υπερωριακής απογευματινής εργασίας 
του μονίμου προσωπικού του ΥΠΕΧΩΔΕ για την επίσπευ¬ 
ση της διαδικασίας αποπληρωμής των έργων του Β' 
Κ.Π.Σ. προώθησης των έργων των Ολυμπιακών αναπλά¬ 
σεων, επεξεργασία οικονομικών στοιχείων για την ένταξη 
έργων στο Γ Κ.Π.Σ. και πορεία απορροφήσεων αυτών, 
χρηματοδότηση μέσα από το Π.Δ.Ε. των ΑΈ. (Ενοποίηση 
αρχαιολογικών χώρων Αθήνας Α.Ε., Κτηματολόγιο Α.Ε., 
ΕΥΠΕ, ΕΚΠΑΑ), οικονομικός προγραμματισμός - κάλυψη 
δαπανών δράσεων και προγραμμάτων σχετικών με την 
προετοιμασία της ανάληψης της προεδρίας της ΕΈ. 

4. Τις υπάρχουσες πιστώσεις σε βάρος του τακτικού 
προϋπολογισμού έτους 2002 του φορέα 31/110 (κ.α.ε 
0511 «Αποζημίωση για υπερωριακή εργασία»). 

5. Την 2/74260/0004/15.10.99 κοινή απόφαση Υπουρ¬ 
γών «περί μεταβίβασης εξουσίας υπογραφής» σύμφωνα 
με το άρθρο 7 παρ.1 του Ν. 1943/91 στο Γενικό Γραμμα¬ 
τέα Δημοσιονομικής Πολιτικής του Υπουργείου) Οικονο¬ 
μικών και στο Γενικό Γραμματέα του Υπουργείου ΠΕΧΩ- 
ΔΕ (ΦΕΚ 1925/τ.Β'/25.10.99),αποφασίζουμε: 

Εγκρίνουμε την υπερωριακή εργασία απογευματινών 
ωρών για το β' εξάμηνο του 2002 του μονίμου προσωπι¬ 
κού του ΥΠΕΧΩΔΕ ως κατωτέρω: 

120 υπάλληλοι 12.000 ώρες. 

Με την παρούσα απόφαση προκαλείται δαπάνη σε βά¬ 
ρος του τακτικού προϋπολογισμού για το έτος 2002, η 
οποία θα βαρύνει το φορέα 31 -110 ΥΠ ΕΧΩΔΕ (καε 0511 
ΕΥΡΩ 52.500 περίπου προκαλούμενη δαπάνη στον οποίο 
έχει εγγράφει πίστωση ΕΥΡΩ 180.000 δρχ.). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουλίου 2002 

Οι Γ ενικοί Γ ραμματείς 
Δημοσιονομικής Πολιτικής Υπουργείου 

Υπουργείου Οικονομίας και Περιβάλλοντος, Χωροταξίας 
Οικονομικών και Δημοσίων Έργων 

ΙΩΑΝΝΗΣ ΚΟΥΣΟΥΛΑΚΟΣ ΣΤΑΥΡΟΣ ΚΑΜΠΕΛΗΣ 

- ♦ - 

Αριθ. 2/32421/0022 (4) 

Αύξηση αριθμού ημερών εκτός έδρας υπαλλήλου του ΚΕ¬ 
ΝΤΡΟΥ ΕΛΕΓΧΟΥ ΠΙΣΤΟΠΟΙΗΣΗΣ ΠΟΛΛΑΠΛΑΣΙΑΣΤΙ¬ 
ΚΟΥ ΥΛΙΚΟΥ ΚΑΙ ΕΛΕΓΧΟΥ ΛΙΠΑΣΜΑΤΩΝ Θηβών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 23 και 29 του Ν. 1558/85 
«Κυβέρνηση και Κυβερνητικά Όργανα» (ΦΕΚ 
137/Α'/26.7.85) και του άρθρου 29Α του Ν.1558/85 που 
προστέθηκε με το άρθρο 27 του Ν. 2081/92. 

2. Το Π.Δ. 402/88 «Περί Οργανισμού του Υπ.Γεωργίας», 
όπως τροποποιήθηκε μεταγενέστερα. 

3. Τις διατάξεις του Ν.2685/99 (ΦΕΚ 35/18.2.99) «Κάλυ¬ 
ψη δαπανών κίνησης μετακινουμένων υπαλλήλων εντός 
και εκτός Επικράτειας και άλλες διατάξεις». 

4. Τις διατάξεις Ν.301/76 (ΦΕΚ91/Α/20.4.76) «Περί της 
εις την Εφημερίδα δημοσιευομένης ύλης και ρυθμίσεως 
θεμάτων αναφερομένων εις την έκδοσιν και κυκλοφορίαν 
ταύτης». 

5. Το άρθρο 40 του Ν. 849/78 (ΦΕΚ232/Α778). 

6. Την 2/23874/0022/29.1.99 (ΦΕΚ 679/Β717.5.99) από¬ 
φαση των Υπουργών Οικονομικών και Γεωργίας με θέμα: 
«Έγκριση ανωτάτου ορίου αριθμού ημερών κίνησης 
εκτός έδρας υπαλλήλων Υπηρεσιών του Υπ. Γεωργίας και 
λοιπών προσώπων που μετακινούνται για λογαριασμό 
του». 

7. Την 2/80345/0004/8.11.99 Κ.Υ.Α. (ΦΕΚ 2040/Β719.11. 
99) και (ΦΕΚ 2274/Β731.12.99) «Μεταβίβαση εξουσίας 
υπογραφής, σύμφωνα με το άρθρο 7 παρ. 1 του 
Ν. 1943/91». 

8. Το 262007/8019/27.5.2002 έγγραφο της Δ/νσης Εισ¬ 
ροών Φυτικής Παραγωγής με το οποίο ζητείται η αύξηση 
του αριθμού των ημερών εκτός έδραςτου υπαλλήλουτου 
ΚΕΠΥΕΛ Θηβών, Ευάγγελου Πάνου, για την εύρυθμη λει¬ 
τουργία της Υπηρεσίας. 

9. - Την 1100383/1330/Α0006/2001 (ΦΕΚ 1485 β7 
31.10.2001), απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών», αποφασίζουμε: 

Αυξάνουμε το ανώτατο όριο του αριθμού ημερών εκτός 
έδρας, πέραν αυτού που εγκρίθηκε με την 2/23874/ 
0022/29.1.99 κοινή απόφαση των Υπουργών Οικονομικών 
και Γεωργίας όπως τροποποιήθηκε με την αιρθ. 
2/66700/0022/99 όμοια ενός υπαλλήλου Κλάδου ΔΕ04 


που υπηρετεί στο ΚΕΠΠΥΕΛ Θηβών κατά εξήντα (60) 
ημέρες για το έτος 2002 για καλλιεργητικούς ελέγχους, 
έλεγχο εμπορίας, δειγματοληψίες αλλά και για την παρα¬ 
κολούθηση και έλεγχο των εργασιών τυποποίησης των 
σπόρων. 

Από την προώθηση της απόφασης αυτής προκαλείται 
δαπάνη 1.320,62 ΕΥΡΩ η οποία βαρύνει τις πιστώσεις του 
Προϋπολογισμού Α' Παρ/μα του ΚΤΓΚ και Δασών (Σπο¬ 
ροπαραγωγή) Κ.Α.Ε. 0711. 

Κατά τα λοιπά ισχύει η 2/23874/0022/29.1.99 κοινή 
Υπουργική απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουλίου 2002 

Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας και 

Οικονομικών Υπουργείου Γεωργίας 

ΙΩΑΝΝΗΣ ΚΟΥΣΟΥΛΑΚΟΣ Π. ΚΟΛΥΡΗΣ 

-♦- 

Αριθ. 3069/1167 (5) 

Παραίτηση της Α.Ε. ΓΕΩΘΕΡΜ ΣΙΔΗΡΟΚΑΣΤΡΟΥ από το 
δικαίωμα εκμίσθωσης για έρευνα και εκμετάλλευση 
Γεωθερμικού Πεδίου χαμηλής ενθαλπίας σε δύο πε¬ 
ριοχές του Σιδηροκάστρου Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α) Το Νόμο 1475/84 (ΦΕΚ 131 Α/11.9.1984) «Αξιοποίηση 
του Γεωθερμικού Δυναμικού». 

β) Το Νόμο 2647/98 (ΦΕΚ 237 Α/22.10.98) «Μεταβίβαση 
αρμοδιοτήτων στις Περιφέρειες και την αυτοδιοίκηση και 
άλλες διατάξεις». 

γ) Την 1814/4.3.99 απόφαση του Γενικού Γραμματέα 
της Περιφέρειας Κεντρικής Μακεδονίας «Κατανομή με- 
ταβιβασθεισών αρμοδιοτήτων Υπουργείων στις Διευθύν¬ 
σεις της Περιφέρειας Κεντρικής Μακεδονίας» σε εφαρ¬ 
μογή του Ν. 2647/98. 

δ) Την Φ29.26/8506/14.7.1989 απόφαση - σύμβαση 
του Υπουργού Βιομηχανίας Ενέργειας και Τεχνολογίας 
σύμφωνα με την οποία το Ελληνικό Δημόσιο εκμίσθωσε 
στους Χρήστο Ανδρεάδη, Δήμητρα Μπελεβεσλή και Ιω¬ 
άννη Ταχάη το δικαίωμα έρευνας και εκμεταλλεύσεως 
γεωθερμικού δυναμικού χαμηλής ενθαλπίας που βρί¬ 
σκεται στην περιοχή του Σιδηροκάστρου, Ν. Σερρών. 

ε) ΤηνΔ9-Β, Δ/Φ160/11000/11.5.1995 απόφαση - σύμ¬ 
βαση του Υπουργού Βιομηχανίας Ενέργειας & Τεχνολο¬ 
γίας σύμφωνα με την οποία το Ελληνικό Δημόσιο εκμί¬ 
σθωσε στη «Α.Ε. ΓΕΩΘΕΡΜ ΣΙΔΗΡΟΚΑΣΤΡΟΥ» το δικαί¬ 
ωμα έρευνας και εκμεταλλεύσεως γεωθερμικού 
δυναμικού χαμηλής ενθαλπίας που βρίσκεται στην περιο¬ 
χή του Σιδηροκάστρου, Ν. Σερρών. 

στ) Την Α.Π.10329/22.12.1999 βεβαίωση του Δήμου Σι- 
δηροκάστρου, Ν. Σερρών σχετικά με την μη κατανάλωση 
Γ/Θ ρευστού. 

ζ) Το 471/31.1.2000 έγγραφο της ΔΙΣΑ/ΠΚΜ για διευ- 
κρινήσεις και διερεύνηση προθέσεων της επιχείρησης 
σας για την εκμετάλλευση του Γ/Θ πεδίου, 
η) Το 5374/2.10.2001 συστημένο έγγραφο με απόδειξη 

παραλαβής της υπηρεσίας μας για τα προβλήματα που 
αντιμετωπίζει η «Α.Ε. ΓΕΩΘΕΡΜ ΣΙΔΗΡΟΚΑΣΤΡΟΥ» με τη 
χρήση της γεωθερμίας στο οποίο η εν θέματι επιχείρηση 
δεν απάντησε. 

θ) Την Δ9-Β, Δ/Φ.356/17054/248/29.11.2001 επιστολή 
του Υπ. Ανάπτυξης για την ισχύ και εφαρμογή Υπουργι¬ 
κών Αποφάσεων εκμίσθωσης Γ/Θ Δυναμικού. 

ι) Την από 30.5.2002 αίτηση παραίτησης της «Α.Ε. ΓΕΩ¬ 
ΘΕΡΜ ΣΙΔΗΡΟΚΑΣΤΡΟΥ» από τα μισθωτικά της δικαιώ¬ 
ματα, αποφασίζουμε: 

1. Λύουμε την σύμβαση μίσθωσης μεταξύ του Ελληνι¬ 
κού Δημοσίου και της εταιρείας «ΓΕΩΟΕΡΜ ΣΙΔΗΡΟ- 
ΚΑΣΤΡΟΥ Α.Ε» από τα μισθωτικά της δικαιώματα έρευνας 
και εκμεταλλεύσεως γεωθερμικού δυναμικού χαμηλής 
ενθαλπίας στις περιοχές όπως καθορίζονται: 

α) σε έκταση με γεωμετρική μορφή κύκλου, με κέντρο 
την γεώτρηση 3ά2, που εκτέλεσε το ΙΓΜΕ και έχει συντε¬ 
ταγμένες Χ= -9435,53, Ψ=3177,45 που αναφέρονται στο 
φύλο Χάρτη Νέο Πετρίτσι 1:50000 με φ=41° 15', λ= -0° 15' 
με ακτίνα κύκλου 200 μέτρα και εμβαδόν 125,60 στρ. πε¬ 
ρίπου σύμφωνα με την (δ) σχετική και 


β) σε έκταση με γεωμετρική μορφή κύκλου, με κέντρο 
την γεώτρηση 3ά8, που εκτέλεσε το ΙΓΜΕ και έχει συντε¬ 
ταγμένες Χ= -8766,22, Ψ=3509,38που αναφέρονται στο 
φύλο Χάρτη Νέο Πετρίτσι 1:50000 με φ=41° 15', λ= -0° 
15' με ακτίνα κύκλου 100 μέτρα και εμβαδόν 31,4 στρ. πε¬ 
ρίπου σύμφωνα με την (ε) σχετική, 
για τον λόγο που αναγράφεται στην παραγ. 10 του σκε¬ 
πτικού αυτής της απόφασης. 

2. Να σφραγιστούν (τσιμεντωθούν) οι εκτελεσθείσες 
δύο (2) γεωθερμικές γεωτρήσεις (3ά2 και 3ά8), με έξοδα 
της εταιρείας μέχρι τέλος Οκτωβρίου 2002. 

3. Στην μισθώτρια πρέπει να επιστραφεί η εγγυητική 
επιστολή της από το Υπ. Ανάπτυξης, επειδή έχει εκλείψει 
ο λόγος για τον οποίο την κατέθεσε στο τέως Υπουργείο 
Βιομηχανίας Ενέργειας & Τεχνολογίας και νυν Υπ. Ανά¬ 
πτυξης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 12 Ιουλίου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ0ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































